SwperBox yw addunedwr diweddara cynllun Pys Plîs yn y DU - Synnwyr Bwyd Cymraeg\nSwperBox yw addunedwr diweddara cynllun Pys Plîs yn y DU\nHome / SwperBox yw addunedwr diweddara cynllun Pys Plîs yn y DU\nSwperBox CIC – gwasanaeth tanysgrifio ryseitiau cyntaf Cymru – yw’r cwmni diweddaraf i ymrwymo i ddod yn addunedwr Pys Plîs yn y Deyrnas Unedig.\nMae Pys Plîs yn fenter ledled y DU sydd â chenhadaeth glir iawn: ei gwneud hi’n haws i bawb i fwyta mwy o lysiau. Mae Synnwyr Bwyd Cymru yn arwain ar waith Pys Plîs yng Nghymru ac mae’n ymgysylltu â phobl ar draws y system fwyd er mwyn helpu i weithredu newid mewn diet ac i fynd i’r afael â’r diffyg twf o ran y llysiau rydym yn ey bwyta.\nGan ganolbwyntio’n benodol ar lysiau, mae Pys Plîs yn dod â ffermwyr, cyflenwyr, manwerthwyr, cadwyni bwytai, arlwywyr, proseswyr ac adrannau’r llywodraeth ynghyd gyda’r nod cyffredin o’i gwneud hi’n haws i bawb fwyta llysiau. Mae’r busnesau a’r sefydliadau hynny wedyn yn gwneud adduned i chwarae’u rhan er mwyn helpu pawb ym Mhrydain i fwyta cyfran ychwanegol o lysiau’r dydd, ac mae Synnwyr Bwyd Cymru yn falch iawn o groesawu SwperBox i’r cynllun wrth i’r cwmni ddod yn addunedwr diweddaraf Pys Plîs – yng Nghymru a’r DU.\nMae SwperBox yn gwmni sydd wedi’i wreiddio yn Sir Gaerfyrddin ac yn darparu gwasanaeth tanysgrifio bocsys ryseitiau – y cyntaf yn y DU i weithredu fel cwmni er budd cymunedol (CIC).\nWedi’i sefydlu gan ddau gogydd o Gymru a gollodd eu swyddi yn ystod y cyfnod cloi cyntaf flwyddyn yn ôl, mae SwperBox yn fenter gymdeithasol arloesol sydd â strategaeth glir ac uchelgeisiol i greu swyddi cynaliadwy a chefnogi adfywiaeth yng nghymunedau Cymreig lleol.\n“Pan darodd Covid, roedden ni’n gwybod bod yn rhaid i ni wneud rhywbeth i greu swyddi ond doedden ni ddim yn gwybod beth,” meddai Alex Cook, cyd-sylfaenydd SwperBox. “Yna fe wnaethon ni ddarganfod – fel y gwnaeth llawer o bobl bryd hynny – bod nifer fawr o bobl yn archebu bocsys ryseitiau ac yn cael nhw wedi’u danfon i’w cartrefi – ac i fod yn hollol onest, roedden ni’n meddwl y gallen ni wneud yn well. Defnyddio gwell cynhwysion, gwell ryseitiau a chreu bwyd oedd yn fwy blasus – tra ar yr un pryd, cefnogi ein heconomi leol, ffermio cynaliadwy ac adfywiaeth cymunedol.\n“Mae heriau mawr o’n blaenau ni gyd,” meddai Alex Cook. “Rydyn ni’n gwybod bod pobl yn ein cymunedau sydd angen swyddi cynaliadwy, hyfforddiant ac addysg bwyd; ni’n ymwybodol bod pobl yn ei chael hi’n anodd cael gafael ar fwyd ffres, maethlon ac iach; rydyn ni hefyd yn gwybod ein bod ni eisiau cefnogi pysgota, ffermio ac amaethyddiaeth gynaliadwy yng Nghymru a gwyddwn fod angen i ni ailadeiladu ein cenedl ar gyfer Cymru iachach, cyfoethocach a mwy gwyrdd. Dyna’r rheswm dros greu SwperBox.”\nMae adduned SwperBox ar gyfer y cynllun Pys Plîs yn canolbwyntio ar sicrhau bod pob bocs rysáit sy’n cael ei ddosbarthu gan y cwmni yn cynnwys lleiafswm o 160g o lysiau ffres y pen, sef 2 o’r 5 dogn a argymhellir bob dydd. Bydd llawer o’i ryseitiau’n cynnwys mwy.\nMae SwperBox hefyd wedi gwneud adduned i gynnal gweithdai am ddim o fewn y gymuned leol, ar-lein ac wyneb yn wyneb, i roi’r wybodaeth a’r sgiliau sydd eu hangen ar bobl i’w helpu i fwyta mwy o lysiau. Mae’r cwmni’n gweithio i ddatblygu bocsys ryseitiau addysgiadol a fydd yn cael eu dosbarthu ar draws chwe banc bwyd yn Sir Gaerfyrddin hefyd.\n“Nod SwperBox yw gwella arferion bwyta’n iach trwy ddosbarthu bocsys ryseitiau sy’n cynnwys lleiafswm o 2 o’n 5 y dydd,” meddai Alex Cook. “Trwy gynnal gweithdai cymunedol am ddim a datblygu citiau ryseitiau i rymuso pobl a darparu’r sgiliau coginio sydd eu hangen arnyn nhw – tra ar yr un pryd, helpu i gynyddu gwybodaeth faethol pobl – rydyn ni’n gobeithio annog pobl i fwyta mwy o lysiau. Rydym hefyd yn gweithio i ddylanwadu cyrff sector cyhoeddus yn Sir Gaerfyrddin i wella eu hopsiynau prydau bwyd i gynnwys mwy o lysiau hefyd.”\nYn ogystal â dod yn addunedwr Pys Plîs, mae Alex hefyd wedi cofrestru i fod yn Hyrwyddwr Llysiau Pys Plîs, gan helpu i yrru’r newidiadau enfawr sydd eu hangen i gael pawb i fwyta mwy o lysiau. Trwy’r rhaglen Hyrwyddwyr Llysiau, mae Pys Plîs yn ymgysylltu â phrofiadau personol pobl o’r system fwyd yn ei chyfanrwydd, gan fwydo’n ôl ar yr hyn sydd wedi’i wneud hyd yma a chynghori ar y camau nesaf er mwyn annog y genedl i fwyta mwy o lysiau.\nMae Alex hefyd yn cynghori Bwrdd Gwasanaethau Cyhoeddus Sir Gaerfyrddin wrth iddynt edrych ar ffyrdd o ddatblygu trefniadau caffael bwyd y sector cyhoeddus o fewn y sir. Wedi’i ariannu gan Gronfa Her Economi Sylfaenol Llywodraeth Cymru, nod y prosiect caffael hwn, sy’n digwydd ledled y sir, yw herio’r ffordd y mae’r sector cyhoeddus yn caffael cyflenwadau bwyd tra hefyd yn ystyried y gadwyn gyflenwi bwyd leol a chyfleoedd datblygu ar gyfer y dyfodol.\n“Drwy weithio ar y cyd gyda’r awdurdod lleol, mae SwperBox ar hyn o bryd yn helpu i nodi a chyflawni cyfleoedd i gynyddu defnydd llysiau trwy’r plât cyhoeddus,” ychwanega Alex. “Rydyn ni’n ymgysylltu â rhanddeiliaid o ysgolion, ysbytai a chartrefi gofal i’w haddysgu ar bwysigrwydd bwyta mwy o lysiau.”\nMae Katie Palmer, Rheolwr Rhaglen Synnwwyr Bwyd Cymru yn falch iawn o groesawu Alex a SwperBox i’r rhaglen Pys Plîs.\n“Rydym yn falch iawn bod SwperBox wedi penderfynu ymuno â’r rhaglen Pys Plîs. Mae Pys Plîs yn dangos, os yw pob unigolyn ac asiant ar draws y Sector Bwyd yn cydweithio, y gallwn newid arferion pobl, drwy’r holl system fwyd, a chael effaith gadarnhaol ar iechyd pobl.\n“Mae ein deietau’n arwain at lefelau uchel o ordewdra, diabetes math 2 a chlefydau eraill sy’n gysylltiedig â deiet – ac mae angen i ni i gyd fwyta mwy o lysiau,” meddai Katie. “Mae Pys Plîs yn edrych ar yr ysgogiadau ar hyd y gadwyn gyflenwi gyfan sydd â’r potensial i gynyddu’r llysiau a fwyteir mewn modd cynaliadwy. Er mwyn cefnogi defnyddwyr i wneud dewisiadau iachach, rydym yn cydnabod bod angen i ni weld newidiadau ar draws ein system fwyd.\n“Mae Synnwyr Bwyd Cymru yn edrych ymlaen yn fawr at weithio gyda SwperBox fel addunedwr, a gydag Alex yn ei rôl fel Hyrwyddwyr Llysiau yng Nghymru – er mwyn hyrwyddo gwaith Pys Plîs ac i ysgogli newid,” ychwanega Katie. “Drwy recriwtio mwy o addunedwyr yng Nghymru a gan adeiladu ar gysylltiadau sydd eisoes wedi’u sefydlu, gall Synnwyr Bwyd Cymru ddod â budd, nid yn unig i iechyd pobl ond i’r amgylchedd hefyd.”\nWedi’i sefydlu ar ddechrau’r clo mawr cyntaf ym Mawrth 2020, mae SwperBox CIC eisoes wedi cyrraedd rhestr fer Gwob\nrau Cychwyn Cymru ar gyfer Menter Gymdeithasol y Flwyddyn. Mae’r cwmni bellach yn dosbarthu bocsys ryseitiau ar draws De Orllewin Cymru ac yn edrych ymlaen at dyfu a datblygu ymhellach tra hefyd yn helpu i gynyddu’r defnydd o lysiau ymysg ei gwsmeriaid ac ymysg y rhai sy’n elwa o’i raglenni addysg.\nYchwanega Alex: “Trwy holl waith SwperBox – o’r bocsys ryseitiaiu; ein rhaglenni addysg a’n gwaith gyda’r awdurdod lleol – ry’n ni’n credu bod dod yn addunedwr Pys Plîs, yn ogystal â chofrestru i fod yn Hyrwyddwr Llysiau, yn helpu ategu pwysigrwydd cynyddu’r defnydd o lysiau gyda’r cyhoedd a gyda’r rhai sy’n gwneud penderfyniadau o ran y plât cyhoeddus.”


Sgwrsio Bunbury. Sgwrsio am ddim gyda dieithryn ar hap yn syth o Bunbury.\nCroeso i Chatroulette BunburyCyswllt i berson aleatory unrhyw le yn y byd. Gyda Chatroulette Bunbury gallwch ddewis rhwng yr opsiynau canlynol:- Sgwrs am ddim gyda phob math o bobl o Bunbury. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Bunbury:


Cestyll: Paentiadau o'r Oriel Genedlaethol, Llundain i gael eu harddangos yng Nghymru\nPaentiadau i gynnwys The Fortress of Königstein from the North gan Bernardo Bellotto\nYn 2017 prynwyd The Fortress of Königstein from the North gan Bellotto ar gyfer y genedl gan yr Oriel Genedlaethol, Llundain. Mae ymhlith tirluniau mwyaf gwreiddiol a thrawiadol y 18fed ganrif. Fel rhan o ymrwymiad yr Oriel Genedlaethol i agor ei chasgliad i gynulleidfa ehangach bydd y gwaith hwn, a phum paentiad arall o gestyll, yn teithio i leoliadau ar draws y DU yn 2020 a dechrau 2021.\nDywedodd Dr Gabriele Finaldi, Cyfarwyddwr yr Oriel Genedlaethol: “Crëwyd yr Oriel Genedlaethol er budd pobl Prydain, ond rhaid cofio taw nid pawb sy'n medru teithio i Lundain. Gobeithio y bydd taith Cestyll: Paentiadau o'r Oriel Genedlaethol, Llundain yn cyflwyno'r campweithiau yma i bob sydd heb weld y casgliad cenedlaethol erioed, neu ers blynyddoedd, ac yn cael eu hysbrydoli i ymweld neu ddychwelyd drachefn. Edrychwn ymlaen at weld y gweithiau yn cael eu cyflwyno mewn gwahanol leoliadau.”\nMae gan baentiadau o gestyll le allweddol yng nghasgliad yr Oriel Genedlaethol. Mae rhai – fel adfail Ubbergen Castle gan Albert Cuyp neu Castle of Muiden in Winter gan Jan van Beerstraaten – yn bortreadau o gestyll real sy'n cyfleu eu cyflwr, eu cymeriad a'u naws. Mae eraill yn gestyll dychmygol sy'n gynfas i hanesion o'r Hen Rufain, fel Enchanted Castlegan Claude, neu fyth Cristnogol megis Saint George and the Dragongan Gustave Moreau. Trosiad yw cerrig castell mewn gweithiau eraill. Yn Adoration of the Kings gan Gerard David mae adfeilion muriau'r castell yn cynrychioli cwymp paganiaeth yn wyneb twf Cristnogaeth.\nBydd Cestyll: Paentiadau o'r Oriel Genedlaethol, Llundain yn rhoi cyfle i gynulleidfaoedd tu hwnt i Lundain weld y gweithiau yma, a hynny yng nghysgod cestyll lleol Caerdydd, Hylton yn Sunderland, a Norwich.\nDywedodd Stephen Deuchar, Cyfarwyddwr y Gronfa Gelf: "Mae'n fraint cyfrannu at gaffael y paentiad pwerus a phwysig hwn, ac rydym yn edmygu menter a dycnwch yr Oriel Genedlaethol yn ei gyflwyno i gynulleidfa mor eang drwy gyfrwng y daith yn 2020-21."\n28 Ionawr - 10 Mai 2020\nLleoliad cyntaf y daith fydd Amgueddfa Genedlaethol Caerdydd. Bydd The Fortress of Königstein from the North (1756-8) gan un o feistri celf Fenis, Bernardo Bellotto, a detholiad o weithiau eraill Hen Feistri Ewrop i'w gweld yng Nghymru am y tro cyntaf.\nGwlad o gestyll yw Cymru, gyda dros chwe chant yma yn dyst i hanes gythryblus y genedl. Defnyddiwyd motiff y castell gan nifer o artistiaid adnabyddus i bortreadu tirlun gwyllt, urddasol a rhamantaidd Cymru. At hyn, bydd Cestyll y Dychymyg yn ategu ac amlygu cyfoeth ac amrywiaeth y dehongliadau yng nghasgliadau Amgueddfa Cymru a gweld cestyll o ddau gasgliad cenedlaethol gyda'i gilydd yn ein hannog i feddwl yn fentrus o'r newydd am eu dehongliad.\nFel rhan o'r dehongliad byddwn yn gwahodd plant ysgol i esbonio beth mae cestyll yn ei olygu iddyn nhw, ac i ymateb yn greadigol i waith Bellotto. Gan weithio gydag artist, bydd y plant yn creu GIFs i'w dangos ar sgrîn yn yr arddangosfa.\nDywedodd David Anderson, Cyfarwyddwr Cyffredinol, Amgueddfa Cymru: "Pleser yw cydweithio â'r Oriel Genedlaethol i ddathlu caffael un o dirluniau mwyaf allweddol Ewrop. A pha le gwell i'w arddangos i gynulleidfa newydd am y tro cyntaf nag yng Nghymru, gwlad y cestyll? Ynghyd â lluniau eraill o'r Oriel Genedlaethol, bydd yn ategu gweithiau Hen Feistri Ewrop yn yr Amgueddfa a'i chasgliad o baentiadau o gestyll Cymru. Bydd yr arddangosfa a'i rhaglen o ddigwyddiadau cyhoeddus amrywiol yn tynnu ar yr hunaniaeth a'r hanes sy'n clymu cymunedau ledled Cymru â'u cestyll lleol."


Ysbyty Treforys wedi'i argymell i fod yn ganolfan losgiadau ranbarthol Skip to content\nYsbyty Treforys wedi'i argymell i fod yn ganolfan losgiadau ranbarthol\nHafan > Newyddion > Iechyd a gofal cymdeithasol > 2007 > Ysbyty Treforys wedi'i argymell i fod yn ganolfan losgiadau ranbarthol Newyddion\nHeddiw [dydd Iau, 20 Rhagfyr] cyhoeddodd Edwina Hart, y Gweinidog dros Iechyd, fod Canolfan Llosgiadau a Llawfeddygaeth Blastig Cymru yn Ysbyty Treforys wedi'i hargymell i fod yn ganolfan ragoriaeth ranbarthol ar gyfer Cymru a Gorllewin Lloegr.\nCafodd y penderfyniad ei wneud gan y Grŵp Gofal Llosgiadau Cenedlaethol mewn cyfarfod yn Llundain ddydd Mawrth. Mae'r Grŵp hwn yn dwyn ynghyd staff arbenigol yn ogystal â rheolwyr a chomisiynwyr gwasanaethau iechyd i gynllunio'r gwasanaethau gofal llosgiadau a ddarperir ar draws y Deyrnas Unedig (DU).\nComisiwn Iechyd Cymru sy’n cynrychioli Cymru ar y Grŵp Gofal Llosgiadau Cenedlaethol, ac mae'r ganolfan llosgiadau yn Abertawe wedi cymryd rhan lawn yn y broses o gynllunio'r rhwydwaith gwasanaethau llosgiadau.\nYm mis Chwefror eleni, dechreuodd gwaith ar brosiect gwerth £10 miliwn a ariennir gan Lywodraeth Cynulliad Cymru i ymestyn ac ailwampio'r cyfleusterau presennol, er mwyn paratoi’r ganolfan ar gyfer ei rôl estynedig. Disgwylir i'r gwaith ar yr estyniad 1,600 troedfedd sgwâr gael ei gwblhau erbyn mis Awst 2008.\nDywedodd Edwina Hart:\nRwy'n hynod falch fod y Grŵp Gofal Llosgiadau Cenedlaethol wedi argymell gwasanaeth Ysbyty Treforys i fod yn ganolfan ragoriaeth ar gyfer gofal llosgiadau yng Nghymru a De-orllewin Lloegr. Mae hyn yn brawf o enw da'r holl bobl sy'n gweithio yn y Ganolfan, ac yn deillio o’r gwaith caled a wnaed gan glinigwyr a Chomisiynwyr Iechyd Cymru i sicrhau'r penderfyniad.\nYr wythnos hon, cafodd sgiliau a phroffesiynoldeb y tîm llosgiadau eu profi'n llawn ar ôl y tân mewn cartref yn Llanelli a achosodd anafiadau difrifol i bedair o ferched ifanc. Hoffwn ddiolch yn fawr i’r tîm a'r gwasanaethau brys eraill a fu'n cydweithio i ofalu amdanynt. Mae teuluoedd a ffrindiau'r pedair yn ein meddyliau.\nGwnaeth y ganolfan hefyd ddarparu triniaeth i’r bobl hynny a anafwyd yn ddifrifol yn y ffrwydrad yng ngwaith dur Corus yn 2001. Yn dilyn y ffrwydrad, aeth Corus a'r gymuned ati i godi arian i agor canolfan ymwelwyr newydd yn y Ganolfan Llosgiadau yn Ysbyty Treforys.\nMae gan y Ganolfan Llosgiadau, yn haeddiannol, enw da fel un o'r gwasanaethau llosgiadau mwyaf a gorau yn Ewrop. Ar hyn o bryd, dyma'r gwasanaeth llosgiadau arbenigol prysuraf yn y DU sy'n trin oddeutu 750 o gleifion bob blwyddyn. Mae'r Llawdriniaeth Blastig a wneir yn Ysbyty Treforys yn cynnwys triniaeth ailadeiladol flaengar ar ôl damweiniau a salwch.\nMae angen gwneud rhagor o waith er mwyn penderfynu pa gleifion fydd yn cael eu hanfon i Dreforys i gael triniaeth o ysbytai eraill yn yr ardal, a dylai'r wybodaeth hon fod ar gael yn y Flwyddyn Newydd. Hoffwn longyfarch pawb sy'n helpu i wireddu'r cynllun hwn i wella gofal llosgiadau.\nDywedodd Mr Williams Dickson, Ymgynghorydd Llosgiadau a Chyfarwyddwr Canolfan Llosgiadau a Llawfeddygaeth Blastig Cymru:\nRydym yn hapus iawn â'r penderfyniad. Rydym wedi bod yn gweithio mewn partneriaeth ag ysbytai yn Lloegr ers blynyddoedd ac wedi derbyn cleifion o Loegr yn ogystal â Chymru. Mae'n newyddion da iawn fod hyn yn cael eu ffurfioli er mwyn datblygu'r gwasanaeth ymhellach.\nYchwanegodd Calum Campbell, Prif Weithredwr Dros Dro Ymddiriedolaeth GIG Abertawe:\nMae'r hyn a ddigwyddodd yr wythnos hon wedi dangos y gofal o safon uchel iawn y mae staff yn gallu ei ddarparu pan fo achosion o losgiadau difrifol yn digwydd. Rydym yn falch iawn fod y rhagoriaeth hon ynghyd â gwaith caled ac ymroddiad staff y Ganolfan wedi'u cydnabod.\nMae gan y Ganolfan gefndir rhagorol o ran gofalu am gleifion a hefyd o ran hyrwyddo gofal llosgiadau dramor, mewn gwledydd datblygol, drwy raglenni hyfforddiant Interburns y mae ein llawfeddygon wedi helpu i'w datblygu.


£25,627 i £30,497 y flwyddyn\nSwyddog Cyflogres a Phensiynau\nLleoliad: Campws Llandaf, Caerdydd - gyda hyblygrwydd i weithio o gartref\nDaliadaeth: Swydd tymor penodol (cyfnod mamolaeth o 01.11.2021 i 28.02.23)\nCyflog: £25,627 i £30,497 y flwyddyn\nPrifysgol Metropolitan Caerdydd — Wedi’i henwi’n Brifysgol y Flwyddyn yng Nghymru 2021 gan y Times and Sunday Times Good University Guide.\nMae'r adran Cyflogres/Pensiynau yn Adran Gwasanaethau Proffesiynol integredig deinamig ac effeithlon sy'n sicrhau bod holl staff y Brifysgol yn cael eu talu'n gywir ac ar amser yn cadw at derfynau amser misol caeth wrth gydymffurfio â holl reoliadau statudol a rheoliadau'r Brifysgol.\nByddwch yn frwdfrydig ac yn angerddol am gyflogres sydd wedi arfer gweithio i derfynau amser caeth gyda sylw arbennig i fanylion mewn amgylchedd heriol, byddwch yn gallu gweithio gan ddefnyddio'ch menter eich hun ac yn gallu ymdoddi i'n tîm cyflogres a phensiynau bach a gallu darparu gwasanaeth eithriadol i'n holl staff. Cyfathrebwr effeithiol ac unigolyn llythrennog cyfrifiadurol i dalu am absenoldeb mamolaeth.\nSicrhau bod yr holl drafodion sy'n gysylltiedig â'r gyflogres a phensiwn yn cael eu prosesu'n amserol (e.e., dechreuwyr/ymadawyr, unrhyw ddyrchafiad neu amrywiad i ddyletswydd staff tra'n cydymffurfio â rheoliadau statudol a rheoliadau'r Brifysgol, gan fodloni terfynau amser misol).\nDelio â phob ymholiad sy'n ymwneud â'r gyflogres mewn modd amserol ac effeithlon.\nSicrhau bod yr holl ddidyniadau perthnasol sy'n gysylltiedig â thâl yn cael eu gwneud, gan gynnwys PAYE, Yswiriant Gwladol, cyfraniadau pensiwn, ac unrhyw ddidyniadau awdurdodedig eraill i drydydd partïon megis ymlyniad enillion, talebau gofal plant, a chynllun beicio ac ati.\nSicrhau y glynir wrth yr holl gyfarwyddiadau mewn perthynas â Pholisi'r Brifysgol a deddfwriaeth statudol ac unrhyw ddiffyg cydymffurfio a adroddir i Bennaeth Cynorthwyol y Gyflogres/ Pennaeth y Gyflogres a Phensiynau\nLlunio a chysoni pob didyniad misol i drydydd partïon, gan anfon adroddiadau perthnasol at gysylltiadau priodol\nYmchwilio a datrys unrhyw ymholiadau sy'n deillio o adroddiadau cyflogres misol o fewn yr amserlenni y cytunwyd arnynt drwy gysylltu â chysylltiadau mewnol ac allanol perthnasol\nCodi taliadau arbennig ad hoc yn ôl yr angen gan gyflogeion\nCyfrifo, prosesu a monitro hawliau statudol a galwedigaethol pob cyflogai yn gywir (OSP, SSP, OMP, SMP, OPP, SPP).\nSicrhau cydymffurfiaeth â gweinyddu pensiwn cytundebol ac awtomatig\nCadw cofnodion cywir drwy ffeilio'r holl waith papur perthnasol yn unol â'r Gofyniad Archwilio a Deddf Diogelu Data 2018 a Rheoliadau GDPR\nCefnogi Pennaeth y Gyflogres a Phensiynau ar brosiectau sy'n gysylltiedig â'r gyflogres a chyfrannu at wella a symleiddio prosesau'r gyflogres.\nSefydlu perthynas waith effeithiol gyda chysylltiadau allweddol, tra'n cynnal cyfrinachedd a phroffesiynoldeb bob amser\nCynorthwyo Pennaeth y Gyflogres a Phensiynau gydag unrhyw ddyletswyddau eraill yn ôl cyfarwyddyd ac sy'n gymesur â'r swydd.\nBeth ddewch chi i’r rôl - profiad a chryfderau hanfodol\nY gallu i flaenoriaethu a rheoli llwyth gwaith eich hun\nSgiliau dadansoddol a rhifiadol rhagorol a'r gallu i roi sylw arbennig i fanylion\nSgiliau TG, gan gynnwys cofnodi data a Microsoft yn rhagori ac ysgrifennu geiriau ac adroddiadau.\nYmrwymiad i weithio mewn tîm a gweithio ar draws adrannau\nY gallu i weithio dan bwysau\nProfiad o fewn adran gyflogres canolig i fawr gyda thelerau ac amodau cyflogaeth cymhleth.\nTrefnu a chynllunio gwaith i gwrdd â therfynau amser\nYn ddelfrydol, profiad o ddefnyddio System Gyflogres Adnoddau Dynol iRhent — er nad yw hyn yn hanfodol, byddai'n well\nCyfanswm ein pecyn gwobrwyo\nMae gennym ystod o fuddion gwych i weithwyr gan gynnwys:\n[Gwyliau blynyddol o 25 diwrnod, yn codi i 30 diwrnod ar ôl blwyddyn o wasanaeth, ynghyd â 12 diwrnod gŵyl banc / consesiwn] neu\nCyfleoedd gweithio hyblyg ac anghysbell\nCyfleusterau chwaraeon a ffitrwydd arobryn gydag aelodaeth â chymhorthdal, ynghyd â ffisiotherapi/therapi cyflenwol/tylino chwaraeon â chymhorthdal\nMynediad i holl gyfleusterau'r llyfrgell\nOs hoffech siarad â ni am y cyfle hwn, cysylltwch â Rebecca Evans, Pennaeth Cynorthwyol y Gyflogres a Phensiynau, ar bevans@cardiffmet.ac.uk neu i gael rhagor o wybodaeth am weithio gyda ni yn ein Prifysgol, ewch i'n gwefan recriwtio.\nDyddiad cau: DDydd Llun 8 Tachwedd 202, 4:30pm\nOherwydd y pandemig coronafeirws mae ein holl recriwtio yn cael ei gynnal yn rhithiol. Ein nod yw ymateb i'ch cais cyn gynted â phosibl.\nDisgrifiad Swydd Lawn a Manyleb Person


Dyddiad Diweddaru Diwethaf: 31 Aws 2018\nGwybodaeth am safonau proffesiynol sy’n berthnasol i ymarferwyr yng Nghymru.\nBwriad y safonau proffesiynol yw:\nnodi disgwyliadau clir o ran arferion effeithiol yn ystod gyrfa ymarferydd gan gynnwys, lle bo hynny’n berthnasol, y cyfnod y bydd yn ymuno â’r proffesiwn\ngalluogi ymarferwyr i fyfyrio ar eu harferion, fel unigolion ac ar y cyd ag eraill, yn erbyn safonau sy’n nodi arferion effeithiol y cytunwyd arnynt yn genedlaethol a chadarnhau a dathlu eu llwyddiannau\ncefnogi ymarferwyr i nodi meysydd ar gyfer datblygiad proffesiynol pellach\nrhoi cefndir i'r broses rheoli perfformiad.\nSafonau proffesiynol newydd ar gyfer holl ymarferwyr ysgol\nCyhoeddwyd y safonau proffesiynol newydd ar gyfer addysgu ac arweinyddiaeth ym mis Medi 2017 ac mae’n ofynnol i athrawon newydd gymhwyso sy’n dechrau ar gyfnod ymsefydlu ar ôl y dyddiad hwnnw weithio i’r safonau newydd. Bydd athrawon newydd gymhwyso a ddechreuodd eu cyfnod ymsefydlu cyn y dyddiad hwn yn cwblhau eu cyfnod ymsefydlu o dan yr un safonau a oedd yn weithredol pan ddechreuodd eu cyfnod ymsefydlu. Bydd pob athro ac arweinydd arall yn symud i’r safonau newydd erbyn Medi 2018.\nBydd safonau proffesiynol drafft ar gyfer cynorthwyo addysgu yng Nghymru ar gael i’w defnyddio o fis Medi 2018 ac yn sylfaen i ymgynghoriad yn y misoedd i ddilyn.\nGallwch archwilio’r safonau proffesiynol newydd isod. Gallwch hefyd fynd atynt drwy eich pasbort dysgu proffesiynol (PDP) ar wefan Cyngor y Gweithlu Addysg.\nCyflwyniad i’r safonau proffesiynol ar gyfer addysgu ac arweinyddiaeth (taflen) (Maint ffeil: 146KB)\nSafonau proffesiynol ar gyfer ymarferwyr ysgolion yng Nghymru (poster) (Maint ffeil: 98KB)\nSut orau i ddefnyddio’r poster Safonau Addysgu Proffesiynol (Maint ffeil: 140KB)\nAthrawon ac arweinwyr\nSafonau proffesiynol ar gyfer addysgu ac arweinyddiaeth - PDF rhyngweithiol ar gyfer cyfrifiaduron personol (Maint ffeil: 4MB)\nSafonau proffesiynol ar gyfer addysgu ac arweinyddiaeth - PDF rhyngweithiol ar gyfer dyfeisiau Apple (i'w agor trwy ibooks) (Maint ffeil: 5.3MB)\nStaff cymorth ysgol\nSafonau proffesiynol drafft ar gyfer cynorthwyo addysgu - PDF rhyngweithiol ar gyfer cyfrifiaduron personol (Maint ffeil: 1MB)\nSafonau proffesiynol drafft ar gyfer cynorthwyo addysgu - PDF rhyngweithiol ar gyfer dyfeisiau Apple (i'w agor trwy ibooks) (Maint ffeil: 2.1MB)\nAthrawon newydd gymhwyso a ddechreuodd eu cyfnod ymsefydlu cyn 2017\nSafonau proffesiynol ar gyfer ymarferwyr addysg yng Nghymru (Maint ffeil: 515KB)\nHoll ymarferwyr ysgol\nCwestiynau cyffredin (Maint ffeil: 160KB)\nCyflwyniad Mai 2018 - safonau ar gyfer holl ymarferwyr ysgol (Maint ffeil: 5.1MB)\nAthrawon Addysg Bellach ac Ymarferwyr Dysgu Seiliedig ar Waith\nEwch i wefan YouTube\nMae’r Safonau Proffesiynol ar gyfer Athrawon Addysg Bellach ac Ymarferwyr Dysgu Seiliedig ar Waith yng Nghymru ar gael erbyn hyn.\nGallwch hefyd weld y Safonau drwy eich pasbort dysgu proffesiynol ar wefan Cyngor y Gweithlu Addysg.\nYn dilyn gwaith llunio ar y cyd dan arweiniad yr Athro Bill Lucas, Cyfarwyddwr y Ganolfan ar gyfer Dysgu yn y Byd Go Iawn ym Mhrifysgol Caerwynt, bu cynrychiolwyr o’r sector yn cydweithio i ddatblygu casgliad o safonau ar gyfer y sector.\nCynhaliwyd proses ymgysylltu â’r cyhoedd ar y Safonau arfaethedig rhwng 24 Mai 2017 a 20 Gorffennaf 2017. Mae crynodeb o’r ymatebion ac ymateb Llywodraeth Cymru i’w gweld ar y wefan Llywodraeth Cymru.\nSut bydd y Safonau’n cael eu defnyddio?\nMae’r Safonau proffesiynol hyn yn rhan bwysig o gefnogi pob ymarferwr i ymroi i ddysgu proffesiynol, gyda’r nod o ddatblygu arbenigedd unigol ac ar y cyd er mwyn dylanwadu ar bob dysgwr mewn ffordd gydweithredol, gydlynol, arloesol, gynaliadwy, sy’n seiliedig ar dystiolaeth.\nByddem yn annog cyflogwyr i ystyried sut y gallant ddefnyddio’r Safonau Proffesiynol hyn i gefnogi dysgu proffesiynol a’u gwneud yn rhan annatod o’u systemau a’u gweithdrefnau presennol.\nEdrychwch ar y fideos ar YouTube\nSafonau proffesiynol ar gyfer athrawon addysg bellach ac ymarferwyr dysgu seiliedig ar waith yng Nghymru (Maint ffeil: 1.6MB)\nSafonau Proffesiynol ar gyfer Athrawon, Tiwtoriaid a Hyfforddwyr yn y Sector Dysgu Gydol Oes yng Nghymru


Olwynion Aloi yr Hen Ysgol |cyflenwr gwneuthurwr o Taiwan dosbarthwr cyfanwerthwr\nSawl peth y mae'n rhaid i chi wybod amdanynt Olwynion Aloi yr Hen Ysgol o'r Olwynion Aloi yr Hen Ysgol gwneuthurwr, cyflenwr, cyfanwerthwr, dosbarthwr, a ffatri yn Taiwan. KYO WA RACING CO., LTD. yn arbenigo mewn gwneuthurwr, cyflenwr ac allforiwr busnes Olwynion Aloi yr Hen Ysgol. Wedi'i leoli yn Taiwan, rydym yn mwynhau mynediad cyfleus i rwydweithiau cludo mawr. At hynny, mae ein holl gynhyrchion yn cael eu cynhyrchu gydag offer datblygedig a gweithdrefnau QC llym er mwyn sicrhau ansawdd uchel. Gan warantu cyflenwad sefydlog ac amserol, ansawdd credadwy a gwasanaeth diffuant, mae ein cynnyrch yn gwerthu'n dda mewn marchnadoedd domestig a thramor. Os oes gennych ddiddordeb yn unrhyw un o'n cynhyrchion, neu os ydych am roi archeb wedi'i haddasu, os gwelwch yn dda cysylltwch â ni nawr, byddwn yn gwneud ein gorau i ddiwallu'ch anghenion.\nOlwynion Aloi yr Hen Ysgol cynhyrchu ac yn cyflenwi dosbarthwr ffatri hefyd yn cyfanwerthwr - dros 72,243 brynwyr o gwmpas y byd ar carwheelrim.com\nI ddod o hyd i'r gorau a'i siopa Olwynion Aloi yr Hen Ysgol, mae angen i chi wybod am yr ansawdd uchaf o Olwynion Aloi yr Hen Ysgol gwneuthurwr, cyflenwr, cyfanwerthwr, dosbarthwr, OEM ac ODM o ffatri yn Taiwan. Gallwn gynnig ein\nam brisiau gostyngedig iawn. Gellir defnyddio'r rhain yn hawdd am brisiau sy'n arwain y diwydiant gyda manylebau penodol y cwsmeriaid. Mae'r holl staff yn croesawu'n gynnes y nifer helaeth o ddynion busnes cwmnïau tramor i greu gwych!


Gweithdrefnau Mewnol Y Darparwyr - OIAHE\nPECYN CYMORTH I DDARPARWYR - Gweithdrefnau Mewnol Y Darparwyr\nMae angen i ddarparwyr fod â gweithdrefnau mewnol ar waith i ddelio â’r gwahanol bethau a all ddigwydd yn ystod astudiaethau myfyriwr. Nid yw hon yn rhestr gyflawn, ond gall y gweithdrefnau hyn gynnwys prosesau sy’n gysylltiedig â’r canlynol:\naddasrwydd ar gyfer astudio\ngweithredu’n groes i godau ymddygiad a rheoliadau\nLlythyrau Cwblhau Gweithdrefnau\nFel arfer, rydym yn disgwyl i fyfyrwyr gwblhau gweithdrefnau mewnol eu darparydd cyn dod â chŵyn atom ni. Mae hyn yn rhoi cyfle i’r darparydd ymchwilio i’r mater, a gwneud pethau’n iawn, lle bo hynny’n briodol.\nPan fydd myfyriwr wedi cyrraedd diwedd gweithdrefnau’r darparydd ac nad oes unrhyw gamau pellach y gallant eu cymryd yn fewnol, dylai’r darparydd gyhoeddi Llythyr Cwblhau Gweithdrefnau (LlCG) yn unol â’r canllawiau rydyn ni wedi’u cyhoeddi.\nMae ein nodyn arweiniol ar gyfer y Llythyr Cwblhau Gweithdrefnau yn egluro’n fanylach pryd mae angen i ddarparwyr gyhoeddi Llythyrau Cwblhau Gweithdrefnau a pha wybodaeth y dylid ei chynnwys.\nMewn amgylchiadau eithriadol mae’n bosibl y byddwn yn penderfynu adolygu cwyn hyd yn oed os nad yw’r myfyriwr wedi cwblhau gweithdrefnau mewnol y darparydd neu os nad oes ganddo Lythyr Cwblhau Gweithdrefnau.\nGallwch ddysgu mwy am ein Canllawiau ar gyfer Llythyr Cwblhau Gweithdrefnau.\nCyfeirio myfyrwyr at ein Cynllun\nMae’n bwysig bod myfyrwyr yn gwybod ei bod yn bosibl y gallwn adolygu eu cwyn yn annibynnol os ydyn nhw’n anhapus â chanlyniad gweithdrefnau’r darparydd. Yn ogystal â sicrhau eu bod yn rhoi Llythyr Cwblhau Gweithdrefnau i fyfyrwyr pan nad oes unrhyw gamau pellach y gallant eu cymryd yn fewnol, mae angen i ddarparwyr hefyd sicrhau bod eu rheoliadau yn cynnwys gwybodaeth glir am ein Cynllun.\nMae yna ganllawiau ar ein gwefan i helpu darparwyr i wneud hyn.\nFframwaith Arfer Da\nMae ein Fframwaith Arfer Da (FfAD) yn rhoi arweiniad ar gyfer trin cwynion ac apeliadau academaidd mewn addysg uwch yng Nghymru a Lloegr; datblygwyd y fframwaith mewn ymgynghoriad â darparwyr, undebau myfyrwyr, sefydliadau addysg uwch a mudiadau sy’n ymdrin â chwynion. Mae i’r FFAD wyth egwyddor graidd ac mae’n cynnwys canllawiau arfer da i helpu darparwyr â chynllunio a gweithredu gweithdrefnau mewnol. Dylai gweithdrefnau darparydd fod yn gyson â’r canllawiau a’r egwyddorion a nodir yn y FfAD. Mae gwahanol adrannau’r FfAD yn llywio’r ffordd yr ydym yn adolygu cwynion sy’n ymwneud â’r gweithdrefnau hynny.\nGallwch fwrw golwg ar y gwahanol adrannau o’n Fframwaith Arfer Da. A yw gweithdrefnau eich darparydd yn gyson â’r canllawiau?\n8 Egwyddor y Fframwaith Arfer Da\nCyflwyno cyfleoedd dysgu gydag eraill\nBydd rhai aelodau’n cyflwyno cyfleoedd dysgu gydag eraill. Mae’n bosibl y bydd eich darparydd yn cyflwyno cyrsiau sy’n arwain at ddyfarniad gan ddarparydd arall, neu gall fod yn bartner dyfarnu neu ddilysu i ddarparydd arall. Mae hefyd yn bosibl bod y darparydd partner wedi’i leoli yng Nghymru neu Loegr, neu gall fod wedi’i leoli dramor.\nDylai darparwyr sy’n aelodau a’u partneriaid cydweithredol weithio gyda’i gilydd i sicrhau bod myfyrwyr yn cael eu cyfeirio at ein Cynllun. Dylai’r gweithdrefnau nodi’n glir a all myfyriwr fynd â’i gŵyn neu apêl at bartner dyfarnu, yn ogystal â phryd a sut y gall wneud hynny.\nMae’r adran ‘Cyflwyno cyfleoedd dysgu gydag eraill’ o’r FfAD yn cynnwys canllawiau arfer da gweithredol ar gyfer delio â chwynion ac apeliadau wrth weithio gydag eraill. Mae ein Canllawiau ar gyfer Llythyr Cwblhau Gweithdrefnau hefyd yn cynnwys gwybodaeth i ddarparwyr ynghylch cyhoeddi Llythyrau CG pan fyddant yn cyflwyno cyfleoedd dysgu gydag eraill.\nDarllenwch ein hadran Cyflwyno cyfleoedd dysgu gydag eraill.


CS: Hud a Lledrith ar Storyteller Island | Cyngor Celfyddydau Cymru\nDysgwyr Cyfnod Sylfaen, Ysgol Deganwy a Pigtown Theatre Company\nRoedd Hud a Lledrith ar Storyteller Island yn brosiect drama i ddisgyblion Cyfnod Sylfaen sydd ag anghenion lleferydd, iaith a chyfathrebu, a ategai ffocws yr ysgol ar addysgu/therapi iaith.\nI gychwyn, roedd y prosiect hwn yn cynnwys wyth o ddysgwyr 4 i 7 oed yng nghanolfan adnoddau Anghenion Lleferydd, Iaith a Chyfathrebu Ysgol Deganwy. Erbyn diwedd, cafodd ei gyflwyno mewn naw o wahanol ganolfannau/ysgolion i ryw 120 o blant.\nYn gyffredinol, nodau’r prosiect oedd: annog rhychwant sylw da; annog gwrando ac ymateb; ymarfer cyhyrau cynhyrchu lleferydd/sain; atgyfnerthu’r defnydd o ferfau, adferfau, ansoddeiriau ac arddodiaid cyffredin; cynorthwyo’r gallu i gofio, trefnu a deall strwythur naratif.\nYn fwy penodol Ysgol Deganwy, lluniwyd y prosiect i gyd-fynd â’r targedau a nodwyd yng Nghynlluniau Cyfathrebu Unigol y disgyblion, a chanolbwyntiwyd mwy ar sgiliau penodol, gan gynnwys:\nDefnyddio a deall berfau cyfarwydd, bob dydd, mewn brawddegau syml;\nDeall arddodiaid – yn arbennig ‘mewn’, ‘yn’, ‘ar’ a ‘dan’ a dilyn cyfarwyddiadau gan ddefnyddio arddodiaid;\nAteb cwestiynau syml yn ymwneud â stori ac adrodd stori gan ddefnyddio ‘pwy’, ‘ble’ a ‘beth ddigwyddodd’.\nYmgorfforai’r prosiect yr elfennau hyn o’r Fframwaith Llythrennedd a Rhifedd:\nDefnyddio sgiliau rhif – Defnyddio ffeithiau a pherthynas rhif – Cyfrifo gan ddefnyddio dulliau meddyliol ac ysgrifenedig\nDefnyddio sgiliau mesur - Amser.\nCrëwyd syniad Storyteller gan Afasic Cymru (yr elusen sy’n cynorthwyo plant sydd ag anghenion lleferydd, cyfathrebu ac iaith) a Julie Meehan (Swyddog y Celfyddydau Mynegiannol yng Ngwasanaeth Addysg Conwy). Cafodd ei ddatblygu gan Pigtown Theatre Company gan gydweithio â Cathy Webster (Seicolegydd Addysg), a’r athro dosbarth yn Ysgol Deganwy.\nYn y cyfarfod cyntaf gyda’r ysgol, casglodd yr artist gymaint â phosib o wybodaeth am bob dysgwr unigol, a’r amrywiaeth eang o alluoedd a’r medrau ieithyddol yn y dosbarth. Llwyddodd i ddysgu rhai o’r arwyddion y mae’r athro dosbarth a’r cynorthwywyr yn eu defnyddio. Bu hefyd yn dysgu a defnyddio rhai geiriau ac ymadroddion Cymraeg yn y sesiynau hyn, gan fod rhai o’r dysgwyr yn cael eu haddysgu drwy gyfrwng y Gymraeg. Bu’r cyfarfod cyn y prosiect hefyd yn gyfle i ddysgu am broblemau ymddygiad ac anghenion plant unigol.\n‘Mynd â’r wyth o ddysgwyr i wlad o ffantasi’ oedd disgrifiad yr athro dosbarth o Storyteller, lle’r oeddynt yn eiddgar i ymgymryd â gwahanol ffurfiau ar ddatblygu iaith (a rhai rhifiadol). Roedd cynnwys y cwmni theatr hefyd yn golygu bod y dysgwyr yn gwrando ar oedolyn arall o’r tu allan i amgylchedd yr ysgol ac yn cyfathrebu â hi – oedolyn y daethant i’w hadnabod ac ymddiried ynddi.\nMae Storyteller yn datblygu drwy gyfres o sesiynau wythnosol awr o hyd, a gyflwynir dros gyfnod o bump wythnos, gan Pigtown Theatre Company. Mae’n cychwn ag ymarferiad dyddiol o feim ac effeithiau sain. Gwna’r dysgwyr baratoadau i fynd ar daith, ymweld â sŵ a rhoddir iddynt lythyr dirgel, map anghyflawn a pharasiwt hud. Caiff y parasiwt ei ysgogi drwy ganu, a hynny sy’n cychwyn eu hantur i Storyteller Island. Ar eu taith, mae’r plant yn dod at ogof oer a gwlyb, hen bont sigledig, ac afon sy’n cael ei gwarchod gan frogaod. Ond mae’r map toredig yn eu harwain at ddiweddglo siomedig, aflwyddiannus. Ar ôl cwrdd â’r ddynes ddoeth ac ateb ei chwestiynau, mae’r plant wedyn yn derbyn cliw i ddringo’r mynydd. O’r fan hon, dônt o hyd i allwedd, ac mae llwybr o gerrig camu yn y diwedd yn eu harwain at ddiweddglo hapus.\nAr ddiwedd pob un o’r pum sesiwn, byddai’r athro dosbarth yn trefnu gwaith dilynol penodol yn seiliedig ar gynnwys y sesiwn. Gallai’r gwaith hwn gynnwys: gosod lluniau mewn trefn benodol; paentio gwahanol greaduriaid yn ymwneud â’r stori; a defnyddio siapau Numicon i ddatblygu gwaith rhif ar sail y darnau arian y daethpwyd o hyd iddynt yn y gist drysor yn y stori.\nGwerthuswyd y prosiect drwy: ymweliadau i arsylwi sesiynau unigol, ffurflenni gwerthuso / adroddiad prosiect yr athro dosbarth, a thrwy adroddiad y Seicolegydd addysg gan gynnwys adolygiad o Gynlluniau Cyfathrebu Unigol y disgyblion yn y tymor yn dilyn y prosiect.\nAr wahân i ddatblygu sgiliau cyfathrebu drwy ymarferion lleferydd a symudiadau’r tafod, a defnyddio Makaton mewn sesiynau arwyddo, datblygodd y prosiect sgiliau mewn:\nRhifedd: cyfri a grwpio darnau arian (gan ddefnyddio Numicon);\nLlythrennedd: gosod digwyddiadau dyddiol yn eu trefn gan ddefnyddio lluniau ac ysgrifennu;\nTGCh: defnyddio Bee Bot i ddysgu am gyfarwyddiadau; paentio lluniau o anifeiliaid a chanu caneuon gan ddefnyddio arwyddion.\nCafwyd gwelliant yn hunan-barch a hyder y dysgwyr, eu rhychwant sylw a’u gallu i wrando ac ymateb. Cafwyd gwelliant hefyd yn eu gallu i osod strwythur naratif mewn trefn a’i ddeall, yn ogystal â’u dealltwriaeth o gyfarwyddiadau, a’u gallu i’w dilyn, gan ddefnyddio arddodiaid ‘mewn’, ‘yn’, ‘ar’ a ‘dan’.\nDatblygodd y disgyblion eu gallu i ateb cwestiynau syml a’u gallu i adrodd stori gan ddefnyddio ‘pwy’, ‘ble’ a ‘beth ddigwyddodd’.\nYn ôl Vickie Fleming o Pigtown Theatre Company, roedd y prosiect wedi trawsnewid ei gwaith a’r ffordd mae’n gweld ei hun fel artist. “Fy mwriad oedd creu prosiect a fyddai’n caniatáu i’r disgyblion brofi’r geiriau a ddefnyddiant, chwarae â seiniau a mwynhau’r stori. Mewn gwirionedd, cafwyd hynny a llawer mwy. Profiad amhrisiadwy oedd gweld llygaid plant tawel, mewnblyg, yn disgleirio wrth sôn wrthyf yn llawn cynnwrf faint o ddreigiau sy’n byw yn yr ogof, pa liw ydynt, a bod y dreigiau yn eu cwrso drwy’r ogof i’r ochr arall. A gwych oedd gweld syniad yn cydio ym meddyliau plant mwy swnllyd a llai parod i ganolbwyntio, a’u gweld yn eiddgar dros ben i’w rannu gyda’r grŵp.”\nBu Pigtown Theatre Company yn cydweithio ag Afasic Cymru, Cyswllt Teulu a Hijinx Theatre Company i gyflwyno gweithdai a pherfformiadau sy’n cynorthwyo prosiectau’r celfyddydau creadigol i ysgogi ac ysbrydoli.\nMae Hud a Lledrith ar Storyteller Island yn enghraifft wych o sefydliad cenedlaethol fel Afasic Cymru, gwasanaeth celfyddydau awdurdod lleol, ymarferwyr celf o ansawdd uchel, athrawon ac ysgolion yn cydweithio i gyflwyno prosiect llwyddiannus.\nMae Pigtown Theatre Company yn darparu gweithdai ar sail drama i ategu profiad dysgu disgyblion. http://www.pigtown-theatre.co.uk/5.html


Ysgrifennydd Cyfreithiol -\nSwydd Wag -- Ysgrifennydd Cyfreithiol\nYr Adran Gwasanaethau Cyfreithiol\nMae cyfle unigryw wedi codi yn y Gwasanaethau Cyfreithiol Masnachol lle bydd cyfle i chi ddatblygu a dysgu sgiliau newydd mewn amgylchedd cyfreithiol. Byddwch yn gweithio fel rhan o dîm bach yn darparu cymorth gweinyddol i’r Cyfreithwyr Masnachol a’r Cyfreithwyr Eiddo.\nFel yr aelod allweddol o’r tîm, bydd deiliad y swydd yn atebol i Reolwr Busnes y GCM, a bydd yn ofynnol iddo ddarparu cymorth ar draws amrywiaeth eang o swyddogaethau/gweithgareddau allweddol yr Adran Gwasanaethau Cyfreithiol Masnachol yn ogystal â gwneud tasgau gweinyddol cyffredinol ar gyfer Tîm Gweinyddol Canolog yr Adran Gwasanaethau Cyfreithiol ehangach.\nBydd yn ofynnol i ddeiliad y swydd, fydd yn atebol i Reolwr Busnes y GCM a’r GC, ddarparu cymorth ar draws amrywiaeth eang o swyddogaethau/gweithgareddau allweddol y Tîm Gwasanaethau Cyfreithiol Masnachol a’r Is-adran ehangach, gan gynnwys:-\nDefnyddio sgiliau bysellfwrdd a phrosesu geiriau angenrheidiol i lunio dogfennaeth a chynseiliau cyfreithiol a baratowyd neu a recordiwyd gan gyfreithwyr, gan gynnwys contractau, lesoedd, llythyrau a memos;\nGwneud trefniadau i lungopïo a sganio dogfennau cyfreithiol;\nBrasgopïo a chydosod dogfennau contract cymhleth;\nYmchwilio i ffeiliau a chofnodion hanesyddol;\nHelpu i archifo ffeiliau a chynnal y gronfa ddata gofrestredig at ddibenion archwilio;\nDelio â’r Gofrestrfa Tir ar-lein a thros y ffôn drwy gynnal chwiliadau eiddo a thir i bennu perchnogaeth tir, a chwiliadau perthnasol eraill o ran eiddo sy’n sbarduno’r broses cofrestru tir;\nCysylltu ag Adrannau Pridiannau Tir Awdurdodau Lleol Cymru drwy gynnal chwiliadau awdurdodau lleol ar eiddo a thir er mwyn nodi unrhyw faterion sy’n berthnasol i’r eiddo;\nCynnal chwiliadau am bobl a chwmnïau ar-lein drwy wefan Tŷ’r Cwmnïau;\nCysylltu â chleientiaid mewnol a phartïon allanol gan gynnwys cwmnïau cyfreithwyr ynghylch hynt trafodion;\nCodi sieciau adrannol a threfnu archebion prynu ar gyfer talu alldaliadau yn ôl yr angen;\nDirprwyo’n briodol ar ran y Cynorthwyydd Cofrestru Gweithredoedd a sicrhau bod y broses llofnodi a selio yn mynd yn ei blaen yn llwyddiannus yn ei absenoldeb;\nSicrhau bod yr holl ohebiaeth, dogfennaeth ac unrhyw ddeunydd ysgrifenedig arall yn cael ei gwblhau yn unol â’r amserlenni angenrheidiol;\nTrefnu gwasanaethau cludo drwy’r contract DX neu drwy ddull arall;\nCyflawni dyletswyddau’r Cynllun Ffeilio Busnes ar ran yr is-adran, gan gynnwys creu ffeiliau newydd;\nO bryd i’w gilydd bydd yn ofynnol i ddeiliad y swydd roi cymorth gweinyddol i’r Cyfarwyddwr Cynorthwyol neu’r timau cyfreithwyr mewn cysylltiad â threfnu cyfarfodydd, gwneud trefniadau teithio, rheoli ffeiliau, argraffu a chopïo;\nYn achlysurol, darparu cymorth ychwanegol i Dîm Gweinyddu Canolog yr Adran Gwasanaethau Cyfreithiol (gan gynnwys ar reoli gwybodaeth gyfreithiol o fewn yr Adran Gwasanaethau Cyfreithiol).\nBydd deiliad y swydd yn gwneud cwrs Diploma’r Sefydliad Ysgrifenyddion Cyfreithiol a gaiff ei ariannu gan yr Adran. Bydd y cwrs dysgu o bell ar-lein hwn yn rhoi gwybodaeth gyfreithiol werthfawr i ddeiliad y swydd yn ogystal â phrofiad o’r tasgau ymarferol sy’n gysylltiedig â gwaith Ysgrifennydd Cyfreithiol megis llunio dogfennaeth gyfreithiol, llenwi ffurflenni cyfreithiol, a theipio gohebiaeth broffesiynol.\nAm ragor o wybodaeth am yr hyfforddiant, ewch i:\nYmwneud â Phobl - Arwain a chyfathrebu\nYsgrifennu’n glir mewn iaith syml a gwirio gwaith o ran sillafu a gramadeg, gan ddysgu o wallau blaenorol\nGwireddu Canlyniadau - Cyflawni’n brydlon\nYmwneud â Phobl - Gweithio ar y cyd ac mewn partneriaeth\nYn gallu dangos sgiliau cyfathrebu a threfnu gwych.\nYn meddu ar sgiliau bysellfwrdd cadarn a’r gallu i ddefnyddio Word, Access ac Outlook.\nYn gallu bod yn hyblyg a defnyddio’i fenter ei hun i ymateb i anghenion amrywiol.\nLouise Maguire-Bickley - 03000 257495 - Louise.Maguire-Bickley@gov.wales


Launch of new range of fire and rescue apprenticeship opportunities - Newyddion - Gwasanaeth Tân ac Achub Gogledd Cymru\nLaunch of new range of fire and rescue apprenticeship opportunities\nLansio dewis eang o brentisiaethau tân ac achub\nPostiwyd 21 Chwefror 2017 16:55\nMae Gwasanaeth Tân ac Achub Gogledd Cymru yn ehangu ei gyfleoedd prentisiaeth.\nMae’r Gwasanaeth wedi ymrwymo i gyfres o Raglenni Prentisiaeth sydd ar gael i bobl ifanc sydd gan ddiddordeb mewn dod yn aelodau o’r gwasanaeth tân ac achub yn y dyfodol.\nMae’r gwasanaeth tân ac achub yn gwneud mwy na diffodd tanau yn unig – mae dewis eang o raglenni prentisiaeth achrededig ar gael dros gyfnodau gwahanol mewn adrannau amrywiol.\nMeddai Chris Nott, Uwch Reolwr Hyfforddiant a Datblygiad Gwasanaeth Tân ac Achub Gogledd Cymru: “Bydd y prentisiaethau hyn yn dysgu sut i chwarae rhan hanfodol yn y gwaith o amddiffyn cymunedau yng Ngogledd Cymru, trwy ddarparu pob math o gefnogaeth sy’n cynnwys ymateb ac amddiffyn, darparu rhaglenni diogelwch cymunedol, sicrhau bod busnesau yn cydymffurfio â’r rheoliadau diogelwch tân, helpu i hybu ymgyrchoedd diogelwch tân, yn ogystal â sicrhau bod cerbydau’r gwasanaeth tân ac achub yn cael eu cynnal a’u cadw’n iawn.\n“Dyma’r tro cyntaf i ni ehangu’r rhaglen brentisiaeth i adrannau a disgyblaethau mor eang.\n“Mae’r hyfforddiant yn meithrin sgiliau ymarferol a theori sydd yn galluogi i’r prentisiaid chwarae rôl hanfodol gyda ni. Maent yn cael eu hyfforddi a’u mentora yn barhaus ac maent hefyd yn cael eu hasesu’n rheolaidd.\n“Mae’r rhaglenni’n rhan bwysig o’n gweledigaeth ar gyfer y dyfodol wrth i ni gynllunio i baratoi ar gyfer yr heriau o’n blaenau a chwilio am ffyrdd o addasu i gyd-fynd â’r newidiadau sy’n digwydd o’n cwmpas.\n“Mae prentisiaethau modern yn ffurfio rhan allweddol o’r strategaeth gyflogi genedlaethol ac rydym yn falch o gynnig y gefnogaeth yma i bobl ifanc.”\nEleni cynigir Rhaglenni Prentisiaeth yn y meysydd diffodd tân, cyfathrebu corfforaethol, diogelwch cymunedol, diogelwch tân i fusnesau a chynnal a chadw cerbydau.\nMae rhagor o wybodaeth ar ein swyddi gwag ar gael yn www.gwastan-gogcymru.org.uk


Dewch o hyd i'r gwneuthurwr Taflunydd Ysgafn o ansawdd uchel a chanllaw cyflenwr Taflunydd Ysgafn, gyda ffatri yn Taiwan\nSHINYU LIGHT CO., LTD. yn y gwneuthurwr, cyflenwr ac allforiwr o arwain Taflunydd Ysgafn in Taiwan. Cynhyrchu gan ddefnyddio deunyddiau crai o ansawdd uchel ein cynnyrch hynod ddibynadwy ac yn wydn ac yn darparu ar i ystod eang o ofynion cwsmeriaid amrywiol yn. Dyluniadau a phatrymau sy'n bodloni tueddiadau diweddaraf y pryd. Mae ein cynnyrch yn cael eu enwog am eu ansawdd rhagorol, gwasanaeth prydlon a bris rhesymol.\nDimensiwn:L344x W180x H225mm(250W)\nPwysau:5.8kg(Gan gynnwys pŵer)\nLumens golau LED:4800/7200/9600/12000/14400/18000/24000/30000 lm(typ.5700K)\n999999999 http://schema.org/InStock USD 2020-12-31 https://www.ledlightfixtures.org/cy/light-projector.html\nSiopa'r canllaw gorau o Taflunydd Ysgafn, mae angen i chi wybod am ansawdd uchaf Taflunydd Ysgafn gwneuthurwr, cyflenwr, cyfanwerthwr, dosbarthwr, OEM ac ODM o a ffatri yn Taiwan


Gwent Police & Crime Commissioner-Yr Hyn Rydym Yn Ei Wario-Comisiynu-Haen 2 - Cronfa Gymunedol yr Heddlu-Cyllid a Ddyfarnwyd 2018/19\nCronfa Gymunedol yr Heddlu Comisiynydd Heddlu a Throsedd Gwent 2018/19\nPenderfyniad Sefydliad Swm a Ddyfarnwyd Ardal Pwrpas Rheswm dros y Dyfarniad Amodau Ynghlwm â'r Dyfarniad\nPCCG-2018-046 Urban Circle Productions £48,620 Casnewydd Tuag at y prosiect U-Turn a fydd yn defnyddio gwahanol ffurfiau ar gelf greadigol i fynd i'r afael â phroblemau cymdeithasol lluosog sy'n effeithio ar bobl ifanc bregus. Bydd y prosiect yn gweithio gyda phartneriaid i gynllunio a threfnu gwahanol ddigwyddiadau, darparu hyfforddiant sgiliau bywyd a rhoi cyfle i'r bobl ifanc ennill cymwysterau mewn gwahanol feysydd e.e. cymorth cyntaf, gwaith ieuenctid a diogelu. Bodloni’r meini prawf cyllid Adroddiad monitro canlyniadau o fewn un flwyddyn\nPCCG-2018-046 Cymorth i Fenywod Casnewydd £9,830 Casnewydd Tuag at y Parth Ieuenctid Aspire a fydd yn darparu lle ar gyfer plant a phobl ifanc 11-16 oed sydd wedi cael eu heffeithio gan, wedi bod yn agored i ac wedi cael eu dylanwadu gan gam-drin domestig. Bydd mentoriaid cadarnhaol yn cael eu darparu hefyd a bydd y prosiect yn cydweddu â gweithgareddau partneriaeth presennol, yn darparu cymorth integredig a chyd-gysylltiedig i'r teulu a fydd yn ymgysylltu â theuluoedd bregus ac yn rhoi cymorth iddynt. Bodloni’r meini prawf cyllid Adroddiad monitro canlyniadau o fewn un flwyddyn\nPCCG-2019-027 Dolen Gymunedol Dyffryn £24,904.53 Casnewydd Cyllid i’r prosiect Dolen Ieuenctid – i dalu am weithwyr ieuenctid, llogi lleoliadau, offer a gweithgareddau ac ati. Bydd y prosiect yn darparu gweithgareddau dargyfeirio y tu allan i oriau ysgol ac yn ystod y gwyliau i bobl ifanc 8-16 oed gan gefnogi, ymgysylltu ac annog pobl ifanc i wneud cyfraniadau cadarnhaol i'w cymuned ar yr un pryd. Bydd cyfleusterau galw heibio i blant a phobl ifanc 11-18 oed ar gael hefyd i ganfod unigolion neu grwpiau sy'n peri problemau; i ddarparu datrysiadau cadarnhaol i grwpiau neu unigolion. Bodloni’r meini prawf cyllid Adroddiad monitro canlyniadau o fewn un flwyddyn\nPCCG-2019-027 Volunteering Matters £2,250 Gwent gyfan Tuag at y prosiect ffilm Safe Male a fydd yn cynnwys cyfranwyr at y prosiect Safe Male sydd ag anghenion ac anableddau dysgu (16-35 oed) i ddatblygu DVD o ffilm fer i godi ymwybyddiaeth o iechyd a chydberthnasau rhywiol priodol i ddynion gydag anabledd a thynnu sylw at beryglon camdriniaeth, yn arbennig o ran Troseddau Cyfeillio. Bodloni’r meini prawf cyllid Adroddiad monitro canlyniadau o fewn un flwyddyn\nPCCG-2018-046 Regener8 Cymru £70,000 Torfaen Tuag at brosiect Cydberthnasau Cadarnhaol a fydd yn darparu sesiynau i bobl ifanc mewn ysgolion, clybiau ieuenctid, gwasanaethau troseddau ieuenctid ac ati ar wahanol bynciau: parch mewn cydberthnasau, cam-drin domestig, stereoteipio ar sail rhyw, cydsyniad rhywiol, secstio, pornograffi, cam-fanteisio rhywiol a chanfyddiadau. Bodloni’r meini prawf cyllid Adroddiad monitro canlyniadau o fewn un flwyddyn\nPCCG-2019-027 Xcelerate Youth £12,000 Torfaen Tuag at gyflogi gweithiwr teuluoedd / ymarferydd cwnsela a fydd yn gweithio ochr yn ochr â phlant gydag ymddygiad heriol a'u teuluoedd. Nod y prosiect fydd helpu i atal a/neu ddargyfeirio pobl ifanc oddi wrth ymddygiad gwrthgymdeithasol; rhoi cymorth i ddioddefwyr, helpu i ddatblygu pobl ifanc yn gadarnhaol a gwella cydlyniant cymunedol. Bodloni’r meini prawf cyllid Adroddiad monitro canlyniadau o fewn un flwyddyn\nPCCG-2019-051 Tŷ Cymunedol £39,121 Casnewydd Tuag at Brosiect Ieuenctid Maendy ‘Schools Out’, a fydd yn cynyddu gweithgarwch ieuenctid yn ystod gwyliau ysgol i gyfeirio pobl ifanc oddi wrth ymddygiad negyddol a hyrwyddo cydberthnasau cadarnhaol.Cytunwyd ar y cyllid hwn yn hwyr felly er ei fod wedi ei ddosrannu o Gronfa 18/19, cafodd ei ddyfarnu yn ystod blwyddyn ariannol 19/20. Bodloni’r meini prawf cyllid Adroddiad monitro canlyniadau o fewn un flwyddyn\nPCCG-2019-051 Creazione in Community £39,600 Caerffili Tuag at brosiect a fydd yn ganolfan un stop sy'n cynnig gweithgareddau dargyfeiriol. Bydd y clwb cymuned yn cynnig darpariaeth leol i bobl ifanc a lle diogel, llawn hwyl i fynychu sesiynau wythnosol gyda'r nos ac ar benwythnos pan fydd ymddygiad gwrthgymdeithasol ar ei waethaf. Cytunwyd ar y cyllid hwn yn hwyr felly er ei fod wedi ei ddosrannu o Gronfa 18/19, cafodd ei ddyfarnu yn ystod blwyddyn ariannol 19/20. Bodloni’r meini prawf cyllid Adroddiad monitro canlyniadau o fewn un flwyddyn


Ffair Wanwyn Cymru – Ffair Wanwyn Cymru\nPrif Sioe Fasnach Crefft a’r Cartref yng Nghymru\nBydd Ffair Wanwyn Cymru 2021 yn cael ei chynnal o ddydd Sul 3 Ebrill tan ddydd Mawrth 25 Ebrill 2022 yn Venue Cymru, Llandudno.\nDydd Sul 3 Ebrill 2022: 9am – 5pm\nDydd Ion 4 Ebrill 2022: 9am – 5pm\nDydd Mawrth 5 Ebrill 2022: 9am – 5pm\nWedi’i lleoli yn Arena Venue Cymru yn Llandudno, Gogledd Cymru, mae’r sioe wedi llawn ennill ei phlwyf am gynnig syniadau newydd a chynnyrch arloesol i brynwyr o bob cwr o Gymru a gweddill y DU. Bydd prynwyr sy’n ymweld â’r sioe’n cael cyfle i ddarganfod cynnyrch newydd gwych yn ogystal â gweld yr eitemau diweddaraf gan eu hoff gyflenwyr. Mae Ffair Wanwyn Cymru yn rhoi cyfle unigryw i brynwyr gael cyflenwad o’r rhoddion angenrheidiol diweddaraf.\nMae Ffair Wanwyn Cymru wedi agor marchnad cwbl newydd i ni, gan ein galluogi i fynd â’n busnes i’r lefel nesaf.\nLyndsay Carter, Perchennog Pretty Beautiful\nENGLISH Rydym yn annog pob prynwr i gymryd seibiant o’u hamserlen brysur i ymweld â Ffair Wanwyn Cymru. Bydd y sioe’n rhoi cyfle i chi ganfod cynnyrch newydd a bod gam ar y blaen i’ch cystadleuwyr. Mae mynediad yn ddi-dâl i brynwyr masnachol. Bydd ymwelwyr sydd wedi cofrestru ymlaen llaw’n gallu cael mynediad cyflym i’r… Continue reading Prynwyr\nENGLISH A oes gennych chi awydd Arddangos eleni? Mae yna dros 500 o atyniadau i ymwelwyr a siopau anrhegion o fewn 20 milltir i Landudno. P’run ai ydych yn gyflenwr o Gymru gyda chynnyrch lleol i’w hyrwyddo, neu os ydych yn chwilio am gyfle i gamu i mewn i’r farchnad broffidiol hon, yna Ffair Wanwyn… Continue reading Arddangos\nENGLISH Bydd prynwyr sy’n ymweld â Ffair Wanwyn Cymru yn cael cyfle i ddarganfod yr holl gynhyrchion newydd gwych sydd ar gael, ac mae hefyd yn rhoi cyfle iddynt weld yr holl gynnyrch diweddaraf gan eu hoff gyflenwyr. Bydd ymweld â’r sioe’n rhoi cyfle i brynwyr weld a theimlo ansawdd y cynnyrch. Bydd llawer o… Continue reading Ymweld


Gwasanaeth Cynghori | Business Wales\nCefnogaeth wedi’i deilwra i’ch cynorthwyo i gyflawni eich nodau\nMae'r Gwasanaeth Cynghori yn darparu cyngor arbenigol annibynnol, cyfrinachol ac wedi’i deilwra ar gyfer:\nEin nod yw sicrhau eich bod yn:\nlleihau costau trwy gynyddu effeithlonrwydd ar draws pob maes o'ch busnes\n*Oherwydd sefyllfa'r coronafeirws (Covid-19) ar hyn o bryd, nid yw ein cynghorwyr yn cynnal ymweliadau wyneb i wyneb am y dyfodol rhagweladwy. Yn y cyfamser, gallant gynnig cyngor dros y ffôn neu'n ddigidol lle y bo'n bosib.*\nup to 80% funded to a maximum of €1500 (euros) per instance of advice.\nwedi’i ariannu’n llawn hyd at uchafswm o €1500 (ewro) i bob aelod o’r grŵp. Gall rhwng tri ac wyth o bobl ymgeisio ar gyfer cyngor technegol fel grŵp a dau berson yn achos menter ar y cyd.\nGall busnesau cymwys ymgeisio am hyd at bedwar achos gwahanol o gyngor wedi’i deilwra drwy’r gwasanaeth cynghori.\nMae’n rhaid i unrhyw un sy’n cael mynediad at y gwasanaeth cynghori fel unigolyn neu fel rhan o grŵp fod wedi cofrestru gyda Cyswllt Ffermio.\nYdych chi’n barod i ymgeisio?\nCyn gwneud cais ar gyfer cyngor cynllunio busnes neu gyngor technegol sydd ar gael fel rhan o Wasanaeth Cynghori Cyswllt Ffermio, bydd angen i chi:\n• gofrestru gyda Cyswllt Ffermio - bydd angen i bob busnes sy’n gwneud cais ar gyfer y Gwasanaeth Cynghori fod wedi derbyn e-bost neu lythyr gan Cyswllt Ffermio’n cadarnhau eu bod wedi cofrestru.\n• wirio eich cymhwysedd ar gyfer y Gwasanaeth Cynghori.\nCategorïau cynllunio busnes a thechnegol\n…eich cynorthwyo i gyflawni eich nodau busnes a’ch amcanion technegol\n(wedi'i gadarnhau wrth gofrestru)\nAdvisory Service - level of support available\nSystemau ffermio/coedwigaeth arbenigol dros 550 awr o lafur cyffredinol bob blwyddyn\nPedwar achos o gefnogaeth cynghori dros gyfnod Cymunedau Gwledig Llywodraeth Cymru - Rhaglen Datblygu Gwledig 2014-2020.\nGellir cael mynediad at gyngor Cynllunio Busnes dwywaith gyda'r ail achos yn defnyddio ffigyrau o flwyddyn ariannol wahanol i'r data ddefnyddiwyd yn y cynllun busnes cyntaf.\nSystemau ffermio/coedwigaeth arbenigol dan 550 awr o lafur cyffredinol bob blwyddyn\nUn achos o gefnogaeth cynllunio busnes dros gyfnod Cymunedau Gwledig Llywodraeth Cymru - Rhaglen Datblygu Gwledig 2014-2020.\nMae’r linciau isod (o dan 'Categorïau Cyngor') yn amlinellu’r categorïau cyngor busnes a chefnogaeth dechnegol sydd ar gael fel rhan o’r Gwasanaeth Cynghori. Gobeithio y bydd y disgrifiadau byr yn eich galluogi i wneud penderfyniadau deallus ynglŷn a pha gategori/categorïau fyddai o fwyaf o fudd i’ch busnes, ond os oes angen gwybodaeth neu arweiniad pellach, cysylltwch â’ch Swyddog Datblygu lleol.\nI ymgeisio a chymryd mantais o’r cyngor sydd ar gael trwy’r gwasanaeth cynghori, cysylltwch â’ch Swyddog Datlygu lleol heddiw neu cysylltwch â ni ar:\n08456 000 813 / cyswlltffermio@menterabusnes.co.uk / Facebook.com/FarmingConnect / @FarmingConnect\nMae Canolfan Wasanaeth Cyswllt Ffermio ar agor rhwng 9am a 5pm o Ddydd Llun i Ddydd Gwener, ac eithrio wyliau cyhoeddus.\nCliciwch yma am wybodaeth bellach am Wasanaeth Cynghori Cyswllt Ffermio.\nGall busnes dderbyn cyngor ynglŷn ag amrediad o faterion penodol hyd at uchafswm o bedair gwaith, gan ddibynnu ar gymhwysedd, trwy gydol oes rhaglen Cymunedau Gwledig Llywodraeth Cymru – Rhaglen Datblygu Gwledig 2014-2020.\nFideos a Podlediadau\nLatest news and technical articles related to Business Planning\nGWEMINAR: Holi’r Academi - 22/07/2020\nPanel o gyn-aelodau yr Academi Amaeth yn trafod eu profiadau o fod yn rhan o’r rhaglen a’u dyheadau o fewn...\nSee more from Rheoli a cynllunio busnes


Bywyd Gwyllt a Natur yn Sir Benfro, Cymru – Croeso Sir Benfro\nHafan / Darganfod Sir Benfro / Natur a bywyd gwyllt\nPwy sy’n gwylio pwy?\nMorloi busneslyd, llamhidyddion a phalod digywilydd\nMae natur a bywyd gwyllt o’ch cwmpas ym mhobman yn Sir Benfro\nBywyd gwyllt yn Sir Benfro\nWedi trwmgwsg y gaeaf, daw Sir Benfro’n fyw.\nYn y gwanwyn, mae’r gwrychoedd a’r coetiroedd yn drwch o flodau’r gwanwyn sy’n bwrw’ch synhwyrau gyda’u lliw a’u harogl hyfryd. Yna, ddechrau’r haf, mae’r adar mudol, gan gynnwys palod Ynys Sgomer, yn dychwelyd.\nMae gan Sir Benfro bum ynys. Mae Sgomer a Sgogwm yn caniatáu i ychydig o ymwelwyr lwcus aros dros nos a chrwydro’r Ynys wedi i bawb arakk fynd adref. Mae Ynys Dewi’n Warchodfa RSPB yn ogystal â bod yn gartref i’r unig haid o geirw yn Sir Benfro.\nYnys fechan sy’n edrych fel cacen gydag eisin yw Gwales. Mae’r ynys yn gartref i’r nythfa fwyaf o huganod yn Ewrop – 50,000 o adar wedi’u gwasgu ar y graig fechan yma. Mae’n rhaid i chi ei weld, a’i arogli, i gredu’r peth.\nYr hydref yw tymor y morloi yn Sir Benfro. Caif cannoedd o forloi llwyd eu geni ar draethau anghysbell Gogledd Sir Benfro. Mae rhai i’w gweld o lwybr yr arfordir a’r traethau ond cadwch yn ddigon pell! Mae’n amser gwych ar gyfer adar mudol hefyd, ac yn un o’r tymhorau gorau i wylio adar.\nYnys Shomer Ynys Sgomer Ynys Dewi Gwales Morfilod a dolffiniaid Gwylio adar\n"Mae Pen-cae’n denu cannoedd o adar mudol a mamaliaid y môr ac mae’n gartref i un o arsyllfeydd bywyd gwyllt pwysicaf Ewrop."\nMark Rowe, ar gyfer


DYDYCH CHI DDIM YN CANU MWYACH\ngan Paul Hess\nHelpu myfyrwyr i ddeall bod llawenydd a gobaith Cristnogol, sy’n rhan annatod o’r Adfent, yn rhagori ar y drygioni a’r dioddefaint sydd yn y byd o’n cwmpas.\n(Dewisol) Fe allech chi ddewis arddangos delweddau o rai o’r prif ddigwyddiadau a fu yn y bwletinau newyddion (newyddion drwg) yn ystod 2011, ac y byddwch chi’n cyfeirio atyn nhw yn adran 2.\n(Dewisol) Wrth i’r myfyrwyr ddod i mewn i’r gwasanaeth, ac wrth iddyn nhw ymadael, fe allech chi chwarae’r gerddoriaeth ‘What’s Going on?’ gan Marvin Gaye, cerddoriaeth ingol sy’n fyfyrdod ar y dioddefaint a’r anghyfiawnder sy’n digwydd yn y byd.\nStori Paul a Silas yn y carchar fel mae i’w chael yn Actau 16.19–34.\nOs buoch chi erioed mewn gêm fyw o bêl-droed, fe wyddoch chi fod siantio yn rhan anhepgorol o’r profiad. Mae’r rhan fwyaf o’r siantiau pêl-droed y dyddiau hyn yn amrwd, yn hytrach na bod yn ddoniol, ond y mae un sy’n fy nharo i fel un sy’n ffraeth: pan fydd gôl yn cael ei sgorio ac yn tawelu rhan o’r dorf, sydd wedi bod cyn hynny’n llafar iawn, bydd cefnogwyr y tîm arall yn tynnu arnyn nhw trwy dynnu sylw at y ffaith nad ydyn nhw’n canu mwyach, ac yn siantio, ‘You’re not singing any more.’ (Pe byddech chi’n dymuno canu’r siant yna rhywbeth fel hyn fyddai’r geiriau, ‘You’re not singing, you’re not singing, you’re not singing any more, you’re not singing any more’ ar y dôn ‘Bread of Heaven’!)\nNid yn unig y bydd y cefnogwyr hynny’n dathlu llwyddiant eu tîm nhw, ond hefyd yn herio tawelwch cefnogwyr y gwrthwynebwyr yn wyneb eu trallod.\nMae’n beth hawdd iawn - wrth i ni edrych ar y byd o’n cwmpas - weld pam nad ydym yn canu mwyach. Wrth i ni edrych yn ôl ar rai o’r storïau fu yn y newyddion yn 2011 - toriadau mewn gwariant, sgandal yr hacio ffonau, y creisis ynghlwm wrth ddyledion yr UDA ac Ewrop, y tswnami yn Japan, y newyn yn Affrica, cynhesu byd-eang, trais ar strydoedd y wlad hon, y bygythiad parhaol o derfysgaeth - mae’n hawdd i ni fynd yn isel ein hysbryd am y sefyllfa sy’n bodoli yn ein byd.\nUn o’r delweddau mawreddog o’r Testament Newydd yw honno o Sant Paul - a Silas ei gydymaith - yn eistedd gyda’u traed mewn cyffion yn y carchar yn ninas Philipi. Roedden nhw newydd gael eu chwipio’n llym. Ond yn hytrach na bod yn dal eu pennau’n anobeithiol, neu’n crynu’n eu hesgidiau mewn ofn, beth maen nhw’n ei wneud? Er mawr syndod i’w gwarchodwyr a’r carcharorion eraill, maen nhw’n canu! I Paul a Silas, nid oes unrhyw drallod yn gallu llesteirio’r gorfoledd a’r gobaith sy’n deillio o’r ffydd sydd ganddyn nhw yng Nghrist.\nYng nghanol y ffydd sydd ganddyn nhw mae gobaith a gweledigaeth sydd yn anorchfygol. Dywedodd Desmond Tutu, cyn Archesgob Cape Town, unwaith - yn ystod dyddiau tywyllaf apartheid yn Ne Affrica - mai fel Cristnogion rydym yn garcharorion gobaith, hynny yw, ni all yr un ohonom wneud dim arall ond gobeithio.\nCyfnod yw’r Adfent pan fydd Cristnogion yn edrych ymlaen at ddyfodiad Crist eu Brenin. Mae’n gyfnod pan fyddan nhw’n dathlu’r gobaith a’r gorfoledd sydd yn ganolog i’w ffydd.\nMewn darn adnabyddus yn y Beibl, a fydd yn cael ei ddarllen yn aml yn ystod yr Adfent, mae’r proffwyd Mica yn llefaru geiriau o obaith. Mae’n edrych ymlaen at y cyfnod pryd y bydd pobloedd y byd yn byw gyda’i gilydd mewn heddwch a chyfiawnder, cyfnod pryd y bydd y cenhedloedd ... ‘yn curo’u cleddyfau’n geibiau, a’u gwaywffyn yn grymanau’, cyfnod pryd ... ‘Ni chyfyd cenedl gleddyf yn erbyn cenedl, ac ni ddysgant ryfel mwyach.’ (Mica 4.3).\nBydd pob gwir gefnogwr pêl-droed yn gwybod mai’r ymateb cywir i unrhyw adfyd yw canu hyd yn oed yn uwch. Yng nghanol tywyllwch ein byd, gadewch i ni beidio byth â rhoi’r gorau i ganu cân gobaith a gorfoledd.\nMae’r hanes am Paul a Silas yn y carchar yn stori sy’n dangos sut mae llawenydd a gobaith y Cristion yn gadarn, hyd yn oed yn yr amgylchiadau gwaethaf.\n(Darllenwch Actau 16.19–34 (neu 19–26 os hoffech chi ddarn byrrach).)\nArglwydd Dduw, yn ystod y cyfnod hwn, sef yr Adfent,\nhelpa ni i gael profiad o’r gobaith hwnnw sy’n dal yn gadarn,\na’r llawenydd hwnnw sy’n para am byth.


Bob blwyddyn, rydym yn gwario dros £1 filiwn y flwyddyn ar waith cynnal a chadw dros y gaeaf ar gefnffyrdd a phriffyrdd yn y sir.\nY nod yw lleihau'r risg i yrwyr mewn tywydd sy'n gallu bod yn ofnadwy ar adegau. Caiff oddeutu 30% o ffyrdd eu trin fel blaenoriaeth pan fydd angen gwneud hynny o achos y tywydd.\nMae gennym fflyd o 21 o lorïau graeanu, sydd â gyrwyr profiadol tu hwnt wrth y llyw, ac sy'n trin oddeutu traean o'r 3,526 cilometr o ffyrdd yn y sir pan fo angen.\nMae gennym gyflenwad o oddeutu 14,000 tunnell o halen ac mae'r rhan fwyaf ohono'n cael ei storio dan do mewn ysguboriau halen mewn mannau strategol ar draws y sir.\nMae ein staff wrth gefn drwy'r dydd a'r nos, saith diwrnod yr wythnos, 365 diwrnod y flwyddyn, i ymateb pan fydd y tywydd a'r amgylchiadau ar y ffyrdd yn newid.\nI gael cyngor ynghylch gyrru yn ystod tywydd gaeafol, ewch i’n tudalennau ynghylch cynllunio ar gyfer argyfwng.\nRydym yn derbyn rhagolygon y tywydd yn rheolaidd gan MeteoGroup UK a thaenir graean a halen os rhagwelir bod yr amgylchiadau ar y ffyrdd am fod yn wael. Hefyd rydym yn gallu cadw golwg ar y data a gesglir gan orsafoedd tywydd yn y maes sydd wedi eu gosod ar brif ffyrdd a chefnffyrdd yn rhanbarth De-orllewin Cymru.\nMae gennym gyflenwad o oddeutu 14,000 tunnell o halen ar ddechrau'r gaeaf, sydd ddwywaith y cyflenwad oedd ar gael bedair blynedd yn ôl, a chedwir y rhan fwyaf ohono o dan do mewn ysguboriau halen. Er bod hyn yn ymddangos yn llawer, gallwn ddefnyddio hyd at 1,000 o dunelli'r diwrnod wrth raeanu'n barhaus adeg rhew ac eira difrifol. Ni allwn byth ddweud bod gennym ddigon o halen oherwydd ni wyddom beth fydd yn digwydd yn ystod y gaeaf, ond rydym wedi paratoi'n dda iawn ac wedi cyflawni'r lefelau a argymhellir o ran ein gallu i wrthsefyll yr hyn a ddaw.\nYdyn. Mae ein Cynllun Cynnal a Chadw yn y Gaeaf yn gynllun sydd wedi'i hen sefydlu ac sy'n pennu'r blaenoriaethau a sut yr ymdrinnir â hwy. Ar ddechrau pob gaeaf, mae gennym stoc lawn o halen ac rydym yn ychwanegu at hynny pan fydd angen. Caiff y cynllun ei adolygu'n flynyddol.\nRydym yn cael y manylion diweddaraf am y tywydd a'r amgylchiadau ar y ffyrdd gan y Meteogroup bob dydd yn ogystal â'r rhagolygon am y deuddydd hyd at y pum diwrnod nesaf a'r rhagolygon am hyd at y 15 diwrnod nesaf.\nSalt Union, sy'n gwmni o Swydd Gaer, yw ein cyflenwr ni ynghyd â nifer mawr o'r awdurdodau lleol yng Nghymru a'r Deyrnas Unedig. Rydym yn gweithio ar y cyd â Llywodraeth Cymru ac awdurdodau lleol eraill er mwyn cynnal y cyflenwadau.\nMae ein lorïau graeanu'n dilyn llwybr manwl, fel y gallant raeanu'r ffyrdd pwysicaf mewn ardal benodol. Wrth lunio'r llwybr manwl hwn rydym yn rhoi ystyriaeth i hyd y ffordd y gellir ei drin ar ôl llenwi'r lori â halen. Er mwyn bod mor effeithlon â phosibl a lleihau faint o amser a gymer i raeanu'r ffyrdd, mae'n rhaid i'r lori graeanu groesi ar hyd rhai ffyrdd eraill er mwyn cyrraedd y ffyrdd pwysicaf i'w graeanu. Nid yw'n ymarferol graeanu'r ffyrdd hyn sy'n croesi gan na fyddai gan y lori graeanu ddigon o halen wedyn i drin y ffyrdd pwysicaf.\nAr hyn o bryd, mae gennym 1,100 o finiau graean ledled y sir. Nid ydym yn darparu biniau graean ychwanegol, ond rydym yn gweithio gyda chynghorau tref a chymuned a chymdeithasau preswylwyr i adolygu lleoliadau biniau graean. Rydym yn archwilio ac yn llenwi pob un o'n biniau graean yn yr hydref. Os bydd eira, bydd y biniau ond yn cael eu hail-lenwi pan fydd y staff a'r offer ar gael i wneud y gwaith. Dylid defnyddio cyn lleied â phosibl ar yr halen, oherwydd nid yw'n rhoi mwy o afael ond caiff ei ddarparu er mwyn atal rhew rhag ffurfio ac i helpu'r eira i feirioli. Darperir yr halen i'w ddefnyddio ar ffyrdd a phalmentydd cyhoeddus yn unig, ac ni ddylid ei gario a'i ddefnyddio yn unman arall. Nid ydym yn ail-lenwi biniau graean ar gais.\nLawrlwythwch copi o'n Cynllun Gwasanaethu yn Ystod y Gaeaf (.pdf)\nDiweddarwyd y dudalen ar: 22/12/2017


Sut i ddod o hyd i'r Dillad glaw PVC o ansawdd uchel gan y gwneuthurwr, cyflenwr, cyfanwerthwr, dosbarthwr a ffatri Dillad glaw PVC?\nYr ydym yn allforwyr o Taiwan gwneud Dillad glaw PVC. Gyda'i gwybodaeth masnach enfawr a phrofiad diwydiannol, cwmni wedi tyfu mewn nerth i nerth yn y diwydiant. Ymrwymo i ein arwyddair o "Ansawdd, maint a darpariaeth amserol", rydym yn gallu ehangu ein adenydd i bob rhan o gwmpas y byd, mewn manwerthu, lletygarwch a sector corfforaethol ar hyn o bryd. Ymholiadau gan gyfanwerthwyr byd-eang, dosbarthwyr, prynwyr, asiantau a OEM / ODM.\nWedi'i wneud yn ddeunydd Taiwan,100%elastigedd di-wenwynig ac uchel PVC,ansawdd gwarantedig,bodloni safonau arolygu Taiwan ar gyfer plant\nCwfl wedi'i guddio,peidiwch byth ag ofni ei golli a gallwch ei bacio'n hawdd fel y mae ei angen arnoch chi\nGwynt–prawf botymau a dŵr–rhwystr prawf ar flaen y gwddf\n999999999 http://schema.org/InStock USD 2020-12-31 https://www.rain-clothing.com/cy/pvc-rainwear.html\nI ddod o hyd i a siopa'r gorau Dillad glaw PVC, mae angen i chi wybod am ansawdd uchaf Dillad glaw PVC gwneuthurwr, cyflenwr, cyfanwerthwr, a dosbarthwr, OEM ac ODM o ffatri yn Taiwan


Problemau iechyd meddwl yn y gymuned LHDTC+ : Ai cyd-ddigwyddiad yw hyn? - Elinor Rees • meddwl.org\nProblemau iechyd meddwl yn y gymuned LHDTC+ : Ai cyd-ddigwyddiad yw hyn? – Elinor Rees\nCofnodwyd ar Awst 12, 2019 Awst 14, 2019 gan meddwl\nElinor yn mwynhau yn Pride Caerdydd\nHoffwn gychwyn y blog yma gan gydnabod fod amryw o bobl LHDTC+ yn bodoli. Bydd rhai yn uniaethu yn LHDTC+ yn falch ac yn agored ac wedi am sbel. Bydd rhai sydd yn cwestiynu, a rhai sydd ar fin dweud wrth eraill. Fydd rhai byth yn gallu dweud eu bod yn LHDTC+ yn agored oherwydd eu sefyllfaoedd personol. All rhai ohonom ni wybod ein bod ni yn LHDTC+ ym 5 mlwydd oed a rhai ym 50 mlwydd oed ac mae’r ddau yn ddilys. Mi fydd rhai yn dewis hongian baner Pride allan o’u ffenestri, a bydd rhai yn cadw eu Pride yn eu calonnau am byth. Mae’r gymuned yn amrywio o hyd ac mae cynrychioli pob person a grŵp yn holl bwysig. Mae gan bobl wahanol, frwydrau gwahanol wrth iddyn nhw ddilyn eu bywyd fel person LHDTC+, felly mae rhannu ein straeon a materion yn galluogi ni i gefnogi ein gilydd.\nErs i mi ddweud wrth fy nheulu yn 2017 fy mod i mewn perthynas â menyw a hwyrach yn uniaethu fel Menyw hoyw, rydw i wedi cwrdd â sawl person sydd yn LHDTC+. Wnes i sylwi ar duedd yn y gymuned dwi mor falch i fod yn rhan ohono bron yn syth. Mae llawer ohonom ni yn dioddef o broblemau iechyd meddwl, fy hun yn gynwysedig. A cyd-ddigwyddiad yw hyn neu ydi’n broblem ddifrifol sydd yn bodoli yn y gymuned? Es i fel millenial llwyr i’r we am atebion.\nMae sawl testun yn cefnogi fod problemau iechyd yn y gymuned LHDTC+ ddim yn gyd-ddigwyddiad. Yn ôl un testun, mae aelodau o’r gymuned LHDTC+ yn fwy tebygol o brofi ystod o gyflyrau problemau iechyd meddwl fel iselder, meddyliau hunanladdol, hunan-niweidio a chamddefnyddio alcohol a chyffuriau. Nododd Stonewall fod hanner o bobl LHDT+ wedi dioddef o iselder yn y flwyddyn diweddaf. Yn debyg, nododd Rethink fod pobl LHDT+ at fwy o risg o ymddygiad hunanladdiol neu hunan-niweidiol na phobl sydd ddim yn LHDT+. Nodon nhw fod dynion hoyw a deurywiol yn bedwar gwaith mwy tebygol o wneud ymgais hunanladdiad ar hyd eu bywydau na’r gweddill o’r boblogaeth.\nMewn arolwg yn 2017, mi ddwedodd 68.5% o bobl a chafodd eu gwahaniaethu am eu rhywioldeb neu eu hunaniaeth rhywedd bod hyn wedi effeithio eu lles seicolegol. Mae 83% o bobl drawsrywiol wedi cael eu cam-drin yn eiriol a 60% wedi cael profiad bygythiol. Mae 35% wedi cael ymosod arno yn gorfforol, 48% wedi ceisio hunanladdiad ym Mhrydain a 55% wedi cael diagnosis o iselder. Nid ydw i’n ddoctor neu yn gymdeithasegydd, ond allai ddeall pam mae’r ystadegau yma’n bodoli. Mae sut rydym yn cael ein trin gan eraill yn effeithio ni’n fawr. Nid ydym yn gallu gwneud pethau cyffredin heb sylwadau, pethau tydi pobl byth yn gweld fel peth breintiedig i’w wneud. Mae hyn yn rhoi straen fawr arnom ni. Yn ychwanegol, rydym yn aml yn cael ein gweld fel dinasyddion ail-ddosbarth, mae rhai yn y cyfryngau cyhoeddus fel Piers Morgan dal yn dadlau dros ba mor ddilys ydyn ni fel fyse ni’n bwnc mewn arholiad lefel A. Sut all pobl dadlau am ein hunaniaeth ni pryd mae’r peth yn meddwl dim iddyn nhw? Mae’n glir i mi fod y rhagfarn rydyn ni’n gwynebu yn effeithio ansawdd ein bywydau. Mae’n cael ei weld yn yr ystadegau ac wrth i mi drafod ag eraill a gwybod am brofiad fy hun. Er mi fydd ymchwil gwyddonol yn gallu helpu ni i ddeall mwy am pam mae pobl LHDTC+ yn dioddef gyda’u iechyd meddwl, credaf yn gryf nad ydi’r ystadegau yma yn gyd-ddigwyddiad, ond yn ganlyniad o’r profiadau creulon rydym yn profi.\nDwedodd un ffrind sydd yn LHDTC+ i mi fod angen croen trwchus arnoch chi i fod yn LHDTC+. Cytunaf. Nid oedd gen i’r ‘croen trwchus’ yma fel y petai pryd des i allan, a wnes i deimlo lawer o gasineb at fy hun a sensitifrwydd tuag at unrhyw sylw negatif a chafodd eu dweud am y ffaith fy mod i yn fenyw lesbiaidd a sylwadau at bobl eraill sy’n LHDTC+. Nid ydw i’n berson gwan am hyn, ond y gwrthwyneb. Ac nid y ffordd rydw i’n ymateb yw’r broblem, ond y ffaith fod nhw yn cael ei ddweud o gwbl.\nMae’n hawdd teimlo fel ‘rebel’ am fod yn LHDTC+ yn y gymdeithas yma ac i amsugno’r casineb mae gan rhai atom ni. Mae yna obaith. Mae cynghreiriaid ffantastig allan yn y byd yma sy’n wneud i mi deimlo ffydd bydd sut mae pobl yn ein trin yn gwella. Mae yna bobl sydd yn sefyll fyny drosom ni, mewn tafarndai, mewn siopau, yn y gwaith, mewn ysgolion, ar-lein, yn eich tai ac yn y gymuned bellach – diolch i chi! Gall geiriau un person wneud i berson arall ystyried sut mae nhw yn trin pobl LHDTC+. Mae rhagfarn yn erbyn pobl LHDTC+ wedi digwydd am sbel fel mae’n amlwg, ac mae ein hawliau ac ein safle mewn cymdeithas wedi gwella llawer. Er hynny, mae’r ystadegau yn profi bod rhagfarn dal yn ein erbyn ni, a bod y ffordd mae eraill yn ein trin yn gallu effeithio ni yn fawr. Cerddwn ymlaen.\nYn 2018, wnaeth y gystadleuaeth harddwch ‘Miss Universe’ gynnwys menyw trawsrywiol am y tro cyntaf a wnaeth cyflwynydd trawsrywiol gyflwyno’r newyddion am y tro cyntaf ym Mhakistan. Gwnaeth llyfr yn dathlu cyplau LHDT+ yng Nghroatia werthu eu holl gopïau yn ei lansiad. A chafodd rhyw hoyw eu dad-droseddoli yn India. Mae hyn nid yn unig yn bwynt anhygoel yn hanes ond mae hefyd yn mynd i helpu sawl person LHDTC+, gan fod poblogaeth India dros 1.3 biliwn ac yn rhoi gobaith i sawl eraill mewn gwledydd lle mae bod yn LHDTC+ yn erbyn y gyfraith. Mi wneith hyn helpu llawer o bobl. Mae cynrychiolaeth, cefnogaeth i’n hawliau yn holl bwysig i ni fyw bywydau gydag ansawdd da, ac mi gerddwn ni ymlaen.\nDyma sawl cyswllt allech chi gysylltu gyda fel person LHDTC+. Ni fyddwch chi erioed ar ben eich hun, er all e deimlo fel e, mae yna bobl wastad fydd yn ein helpu.\nSwitchboard LHDT+: 0300 330 0630 10:00-22:00 pob dydd ag e-bost chris@switchboard.lgbt\nLGBT Foundation/ Sylfaen LHDT: 0345 3 30 30 30 unrhyw awr from 10yb-10yp, Dydd Llun i Ddydd Gwener\nLlinell Gymorth Cenedlaethol Traws 24: 08443583204 / 07527524034\nLlinell Gymorth LHDT Cymru: 0800 980 4021 Dydd Llun rhwng 7yp-9yp\nHefyd allech chi ddod ar draws adnoddau ffantastig fel yr un hon ar wefan Stonewall: https://www.stonewall.org.uk/help-advice/coming-out-0\nCofnodwyd ar myfyrdodau\tTagiwyd fel LHDT\n← Yr Asiantaeth Ddarllen yn dathlu cynllun iechyd meddwl a lles yn yr Eisteddfod : Bwrdd Iechyd Betsi Cadwaladr\nLluniau Eisteddfod 2019 →